stanford-oval/wikipedia huggingface dataset:
גבריאל לייצ'אנו
קריירה

לייצ'אנו עוסק בנושאים כמו ניכור, חופש, מקריות, מוסר ואחריות אישית. מחשבתו משלבת גישות אקזיסטנציאליסטיות ואידיאליסטיות, והוא הושפע מהגותם של אפלטון, קאנט, היידגר ואחרים. ספרו "הגבול" מתאר פנומנולוגיה קיומית המבוססת על רעיון ההתעלות מעבר לגבולות אוניברסליים אל עבר בחירה אישית ואחריות.
בשנות ה-2000, נותר לייצ'אנו דמות מרכזית בחיים האינטלקטואליים ברומניה. עם זאת, היו שטענו כי פעל לקידום דמויות רומניות בין-מלחמתיות שהחזיקו באידאולוגיות קיצוניות, באמצעות בית ההוצאה שבראשותו.
לייצ'אנו משמש כפרופסור בפקולטה לפילוסופיה של אוניברסיטת בוקרשט מאז 1992, והוא חבר מייסד של הקבוצה לדיאלוג חברתי. כמו כן, היה חבר במועצת המנהלים של הטלוויזיה הלאומית הרומנית בין השנים 1998–2001.
ספריו

הטראגי: פנומנולוגיה של גבול והתעלות (1975)
מסה על הפוליטרופיה של האדם והתרבות (1981)
יומן פלטיניש: מודל פאידיאי בתרבות ההומניסטית (1983)
יומן פלטיניש (תורגם לאנגלית, 2000)
הדלת האסורה (2002)
על שקר (2006)
על שנאה (2007)
מכתבים לבני (2008)
ספריו מתורגמים לשפות שונות, בהם ספרדית ופורטוגזית.
פרסים

פרס איגוד הסופרים הרומני (1983)
עיטור מסדר האמנויות והספרות של צרפת (1992)
צלב הצטיינות, מסדר הכבוד של גרמניה (2006)
אביר מסדר הכוכב של רומניה (2006)
הערות שוליים

↑  Organizations, Organization of Phenomenology (2007). Phenomenology 2005. Zeta Books. pp. 73–. ISBN 978-973-88632-0-0. נבדק ב-30 במאי 2011. {{cite book}}:  (עזרה)
↑  Andreescu, Gabriel (2003). "Ideologii, discursuri, asocieri extremiste". Extremismul de dreapta în România (PDF). Cluj: Centrul pentru Diversitate Etnoculturală. p. 26. ISBN 978-973-85738-8-8. Notorietatea pe care au căpătat-o oamenii de presă și de carte din categoria autorilor citați face ca valorile democrației liberale moderne să se afle astăzi în defensivă.
↑  Tecnologia, Tray. "Gabriel Liiceanu na Editora Monergismo - Compre aqui". www.editoramonergismo.com.br (בBrazilian Portuguese). נבדק ב-2024-02-12.
| --- | --- |
בקרת זהויות :  NLI: 987007491738505171  PLWABN: 9810605769805606  BIBSYS: 65070  BnF: cb12163676g (data)  GND: 128592885  ISNI: 0000 0001 0860 2653  LCCN: n86126901  NKC: jn19990005082  NTA: 149479905  SUDOC: 030164664  VIAF: 114860074   WorldCat (עם VIAF): 114860074 
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "גבריאל לייצ'אנו".
קפסולה אנדוסקופית

קפסולה אנדוסקופית היא קפסולת וידאו לביצוע אנדוסקופיה. הקפסולה מציגה באופן חזותי את מקטעי המעי הדק אשר לא ניתן לאבחן בדרכים אחרות. קפסולה אנדוסקופית פותחה לראשונה בחברת גיוון אימג'ינג הישראלית. היא הומצאה בשנת 1990.
מבנה הקפסולה

ממדיה של הקפסולה הם 11 מ"מ על 26 מ"מ. משקלה הוא 4 גרם. היא מורכבת ממקור אור, עדשה, רכיב דמותי העשוי ממוליך-למחצה, סוללה ומשדר. מבנה וציפויה החלק מאפשרים בליעה קלה ומסייעים לה לא להידבק לדופן מערכת העיכול במהלך תנועתה במסלול שבין הפה אל פי הטבעת.
שימוש

הקפסולה מיועדת לאבחון דימום במערכת העיכול אשר לא אובחן באמצעים אחרים. כמו כן, היא מסוגלת לאבחן פתולוגיות נוספות במעי הדק, כגון פוליפים, גידולים סרטניים, מחלות מעי דלקתיות (קרוהן), כיבים ועוד.
במהלך מפגש בן שעה מתבצעת בדיקה הכוללת בליעה של הקפסולה וחיבור לחיישנים חיצוניים על פני הבטן ולמכשיר הקלטה. לאחר ההליך משוחרר המטופל לביתו, שם הוא מתנהג כרגיל, למעט פעילות מאומצת. בתום הבדיקה, התמונות שנאגרו ברשם הנתונים מועברות לתחנת העבודה לצורך בדיקה של רופא.
הקפסולה מסייעת להגביר את ההיענות לבדיקת המעי, שנתפסה עד לא מזמן כבדיקה פולשנית ומרתיעה עקב הכנסת עצם זר לגוף ולכן לא רבים ששו לעבור אותה.   
ביולי 2006 הוכללה הטכנולוגיה בסל שירותי הבריאות לאבחון מקור דימום בחולים עם דם סמוי ממערכת העיכול, וכן לחולים עם חשד למחלת מעי דלקתית, לאחר מיצוי בדיקות אחרות של מערכת העיכול.
הערות שוליים

↑  PharmaLine – מהדורה מס' 25 > קפסולה אנדוסקופית
↑  מידע מאתר יחידת אנדוסקופיה של המרכז הרפואי ת"א
↑  מידע מאתר "מרכז שניידר לרפואת ילדים בישראל"
↑  "מסע אל תוך המעי הגס" מאמר מאתר הבית של בית החולים "שיבא"
| --- | --- |
בקרת זהויות :  NLI: 987007556690805171  NKC: ph471347 
הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
נקה

| --- | --- |

 נתונים כלליים
 מייסדים:  יוסף ויהודה יוחננוף
 תקופת הפעילות:  1933–הווה (כ־91 שנים) 
 חברת אם:  סנו 
 ענפי תעשייה:  תעשיית הקוסמטיקה 
  
 www.neca7.co.il
 
נקה (שם מלא: נקה תעשיות חימיות ורפואיות של המזרח הקרוב בעמ; שם בעת ההקמה: נ. ק. ה. - "תעשיית חימיות ופרמסיטיבות למזרח הקרוב בע"מ") חברה תעשייתית ישראלית, נוסדה ב-1938.
היסטוריה

חברת נקה נוסדה על ידי משפחת יוחננוף (האחים יוסף ויהודה), תעשיין הטקסטיל מקס דלפינר והכימאי ומהנדס הטקסטיל ראובן חזן. חזן ביסס את הקמת המפעל על המצאה שפיתח בעת עבודתו במפעל טקסטיל שייצר בדים לצבא הבריטי - אבקה לכביסה שאינה פוגעת בבד.
המותגים הראשונים של החברה היו סינטבון - סבון כביסה מוצק, ששימש לכל מטרה, וטקסטיל שמפו - אבקת כביסה. בשנת 1952 הושק סבון הטיפוח נקה 7, שברבות השנים הפך למותג ששרד עד ימינו. גם סינטבון וטקסטיל שמפו עדיין מיוצרים ומשווקים.
בשנת 1952 רכש חזן את מלוא הבעלות על החברה, יחד עם משפחת גיסתו, מרגריט שמחון. ב-1982 הפכה נקה לחברה בורסאית.
ב-1985 רכשה "אגיס" 25% מנקה, וב-1997 רכשה את מלוא הבעלות בנקה ומחקה אותה מהמסחר בבורסה. נקה מוזגה לתוך "קרליין" לשם התייעלות, החברה הממוזגת נקראה "קרליין-נקה". ייצור הסבון והדטרגנטים נותר במפעל נקה בפתח-תקוה, קווי ייצור אחרים הועברו למפעל קרליין בירוחם. ב-2003–2004 הוחלט על סגירת המפעל בפתח תקווה, וכל הייצור הועבר לירוחם.
ב-2005 התמזגה אגיס לתוך פריגו, לרבות מותגי נקה וקרליין, שהמשיכו להיות מיוצרים במפעל בירוחם.
ב-2009 מכרה פריגו את עסקי מוצרי הצריכה (לרבות נקה) לקבוצת אמיליה פיתוח, חברת החזקות ישראלית. לאחר כשבועיים, בנובמבר 2009, חברת סנו, באמצעות חברת קוסמופארם שבבעלותה, רכשה מקבוצת אמיליה את כל מותגי "קרליין" לרבות "נקה 7".
נקה 7

סבון הטיפוח המוצק נקה 7 הושק בשנת 1952. הוא היה מוצר חדשני לזמנו, בעל רמת חומציות נייטרלית 7‏PH‏, על שמה נקרא. נקה 7 היה גם האל סבון המוצק הראשון, מתחרה לדרמפון, האל-סבון הנוזלי היחיד שהיה קיים בשוק עד אז.
לפרסום המותג נלווה משנות ה-50 ג'ינגל שהפך למפורסם מאוד. הוא כלל שישה בתים בני ארבע שורות כל אחד, כאשר לאחר השורה השלישית בכל בית נשמעו שלוש מחיאות כפיים. להלן מילות הבית הראשון:
הוא ורוד, הוא לבן, הוא ירוק

הוא לאיש, לאשה, לתינוק,

וריחו הוא כבושם הטבע,

אל סבון נהדר - נקה 7
בשנות ה-80 הועלה מסע פרסום שגונה כסקסיסטי והוסר במהרה עקב תלונות מהציבור. הוא הציג אשה עירומה במעיל גשם שקוף רצה ברחוב, בליווי הסיסמה "החתיכה הכי טובה בעיר", התייחסות בדו-משמעות לסבון המוצק ולדוגמנית.
הסבון המוצק של נקה 7 היווה עד 1995 85% ממכירות נקה. ב-1995 עודכן המוצר בתוספת קרם לחות, ובמסגרת מסע הפרסום לחשיפתו הופק סרטון פרסום ל"נקה 7" בכיכוב ידוענים רבים: יעל אבקסיס, מאור כהן, דנה ברגר, שלומי שבת, אלי ישראלי, יאיר ניצני, סי היימן. הסרטון לווה בג'ינגל המוכר של המותג, שמילותיו שונו אך נותרה מנגינתו המוכרת.
ב-1997 הופק מסע פרסום נוסף, עם דודי בלסר ואיה קורן. הפרסום נועד לחשוף את הרחבת קו המוצרים ולחזק את הקשר הרגשי של קהל היעד למותג, זאת על ידי שימוש במנגינת הג'ינגל הוותיקה עם מחיאות הכפיים ובסיסמאות "נקה 7 - בשבילי זה הבית", "נקה 7 - הגוף חוגג".
ב-2004 עבר המותג "נקה 7" מיתוג מחדש ומתיחת המותג למוצרים נוספים מלבד הסבון המוצק, לרבות סבון נוזלי והפרדה קטגורית בין סבוני גוף לסבוני ידיים, תוך שימוש בעיבוד מחודש לג'ינגל הוותיק בסרטוני הפרסומת, שכלל תיפוף גוף.
ב-2007, כאשר המותג "נקה 7" היה ברשות פריגו, הוחלט להפסיק לתת לו תמיכה שיווקית (וכך גם למותג "סינטבון"), ולעומת זאת לחזק את המותג "קרליין", תוך הנחה כי מוצרי "נקה 7" יורדו בהדרגה מהמדפים בשנים הבאות.
ב-2009 עברו מותגי קרליין ונקה 7 לרשות סנו, אשר בחרה להמשיך לתמוך שיווקית במותג. בדצמבר 2010 הועלה מסע פרסום חדש, לקטגוריית השמפו של המותג, תחת הסיסמה "תענוג אמיתי נקה 7", המתכתבת עם מילות הג'ינגל המקורי. ב-2012 הושקה סדרה נוספת של סבוני רחצה במותג נקה 7, בשם "מגע הקטיפה".
הערות שוליים

1 2  אודות נקה 7, אתר המותג נקה 7
↑  דוד תדהר (עורך), "יוסף כהן יוחננוף", באנציקלופדיה לחלוצי הישוב ובוניו, כרך ו (1955), עמ' 2620
↑  דוד תדהר (עורך), "יהודה כהן יוחננוף", באנציקלופדיה לחלוצי הישוב ובוניו, כרך ו (1955), עמ' 2660
↑  יוחננוף ודלפינר שיתפו פעולה גם בהקמת המפעלים "תעשיית משי דלפינר בעמ" ב-1933 ו"דלפינר-יוחננוף בע"מ" ב-1940
1 2  יעל גרוס, הוא ורוד, הוא כחול, הוא אופטימי, באתר nrg‏, 25 בינואר 2000
↑  הדס מנור, ‏אגיס סוגרת את מפעל נקה בפ"ת; תציע ל-70 העובדים לעבור לירוחם, באתר גלובס, 8 ביולי 2003
1 2  ורד שרון-ריבלין, ‏נקה: מעבר למפעל בירוחם ומיתוג מחדש, באתר גלובס, 18 בפברואר 2004
↑  Our History, באתר פריגו
↑  אורנה יפת, סנו רוכשת את מותגי קרליין תמורת 85 מיליון שקל, באתר כלכליסט, 17 בנובמבר 2009
1 2 3 4  גיל מלצר, ירידה לצורך עלייה, אתר ifeel
↑  ינאי אלפסי, עובדי חברת קרליין חוששים מפיטורים נרחבים על ידי סנו ומאיימים בשביתה, באתר nrg‏, 7 בדצמבר 2009
1 2  שלי פריצקר, היי הבריף: הדרך הארוכה שעשו כרזות הפרסום מקום המדינה ועד היום, באתר כלכליסט, 25 באפריל 2012
↑  נקה 7, באתר נוסטלגיה, לרבות השמעת הג'ינגל
↑  נקה 7 משקיעה 2 מיליון דולר במיתוג מחדש, באתר ynet, 17 בפברואר 2004
↑  אביטל יוגב, מצעד הפרסומות תשס"ד, באתר ynet, 14 בספטמבר 2004
↑  איילה הורוביץ, קרליין חוזרת לשורשים, באתר nrg‏, 18 במרץ 2007
↑  ועדת חקירה: ביקורת מוצרים חדשים, באתר nana10‏, 4/3/2012
לוגו נקה 7
ג'יימס הילהאוס

ג'יימס הילהאוס (באנגלית: James Hillhouse‏; 20 באוקטובר 1754 – 29 בדצמבר 1832) היה עורך דין, מפתח נדל"ן ופוליטיקאי אמריקאי מניו הייבן, קונטיקט. הוא ייצג את המדינה בשני הבתים של הקונגרס האמריקאי. מפברואר עד מרץ 1801, הילהאוס כיהן לזמן קצר כנשיא הזמני של הסנאט של ארצות הברית.
ביוגרפיה > ראשית חייו

הילהאוס נולד ב-20 באוקטובר 1754 במונטוויל שבמושבת קונטיקט, והיה בנם של ויליאם הילהאוס ושרה (גריסוולד) הילהאוס. בגיל שבע הוא אומץ על ידי דודו ודודתו חשוכי הילדים, ג'יימס אברהם ומרי לוקאס הילהאוס. הוא למד בגראמר סקול הופקינס בניו הייבן, קונטיקט, וסיים את לימודיו במכללת ייל ב-1773. בייל, הוא היה חבר באגודה הלינוניאנית. הוא למד משפטים והתקבל ללשכת עורכי הדין ב-1775, ועסק בעריכת דין בניו הייבן.
ביוגרפיה > מלחמת המהפכה

במהלך מלחמת העצמאות של ארצות הברית, הילהאוס שירת כקפטן של הפלוגה השנייה של משמר הרגלים של המושל. במהלך הפלישה הבריטית המוצלחת לניו הייבן ב-5 ביולי 1779, הוא פיקד על כוחות לצד ארון בר, עם מתנדבים של סטודנטים של ייל.
ביוגרפיה > קריירה

הילהאוס היה חבר בבית הנבחרים של קונטיקט מ-1780 עד 1785. הוא היה חבר במועצת העוזרים של קונטיקט מ-1789 עד 1790 ונבחר כחבר בית הנבחרים של ארצות הברית מקונטיקט לקונגרסים השני, השלישי והרביעי וכיהן מ-4 במרץ 1791 ועד להתפטרותו, בסתיו של 1796. הוא גם כיהן כשופט של בית המשפט העליון של קונטיקט לערעורים מ-1789 עד 1793.
הילהאוס, שנבחר כסנאטור אמריקאי ב-12 במאי 1796, כדי למלא את התפקיד הפנוי כתוצאה מהתפטרותו של אוליבר אלזוורת', נבחר מחדש ב-1797, 1803 ו-1809, והוא כיהן מדצמבר 1796 עד 10 ביוני 1810, כאשר הוא התפטר. במהלך הקונגרס השישי הוא היה הנשיא הזמני של הסנאט.
בשנת 1803, הילהאוס וכמה פוליטיקאים אחרים בניו אינגלנד הציעו להיפרד את ניו אינגלנד מהאיחוד בגלל ההשפעה הגוברת של הדמוקרטים הג'פרסוניים, במיוחד לאחר רכישת לואיזיאנה, מה שהפחית עוד יותר את ההשפעה הצפונית והפדרליסטית.
הילהאוס נבחר לחבר באגודת העתיקות האמריקאית בשנת 1813.
בשנת 1814, הוא היה ציר קונטיקט בוועידת הרטפורד, והוא היה גזבר מכללת ייל מ-1782 עד 1832.
הוא מת ב-29 בדצמבר 1832 בניו הייבן, קונטיקט.
הילהאוס היה בעל עבדים.
מורשת

הילהאוס תרם תרומה חשובה לנוי של ניו הייבן. הוא היה פעיל בניסיון לשתול את עצי הבוקיצה, מה שהעניק לניו הייבן את הכינוי "עיר הבוקיצה". הילהאוס אווניו ובית הספר התיכון ג'יימס הילהאוס בניו הייבן נקראים על שמו.
הוא היה אחיינו של מתיו גריסוולד ודודו של תומאס הילהאוס.
הערות שוליים

↑  "James Hillhouse". The Political Graveyard. נבדק ב-16 באוקטובר 2020. {{cite web}}:  (עזרה)
1 2  "James Hillhouse". Biographical Directory of the United States Congress. נבדק ב-16 באוקטובר 2020. {{cite web}}:  (עזרה)
↑  Day, Thomas (1809). Reports of Cases Argued and Determined in the Supreme Court of Errors, of the State of Connecticut, in the years 1805, 1806, and 1807. Vol. 2. p. xii-xiii.
↑  "James Hillhouse". Govtrack US Congress. נבדק ב-16 באוקטובר 2020. {{cite web}}:  (עזרה)
↑  American Antiquarian Society Members Directory
1 2  "James Hillhouse" (PDF). Harriet Beecher Stowe Center. נבדק ב-29 בדצמבר 2012. {{cite web}}:  (עזרה)
↑  "More than 1,700 congressmen once enslaved Black people. This is who they were, and how they shaped the nation"Washington Post, January 10, 2022. Retrieved January 10, 2022.
| --- | --- |
בקרת זהויות :  NLI: 987007354782705171  GND: 1081198095  ISNI: 0000 0000 7394 6623  LCCN: n84044774  SNAC: w6k6565s  Trove: 1171060  US Congress: H000618  VIAF: 53083013   WorldCat (עם VIAF): 53083013 
ועדה עבור ג'יימס הילהאוס במשמרות הרגליים של המושל, יוני 1779
מתיו גריסוולד

מתיו גריסוולד (באנגלית: Matthew Griswold‏; 25 במרץ 1714 – 28 באפריל 1799) היה המושל ה-17 של קונטיקט בין השנים 1784 ל-1786. הוא גם שימש כסגן המושל ה-21 (והראשון מאז הקמת המדינה). הוא גם היה השופט העליון של בית המשפט העליון, במהלך המהפכה האמריקאית (1769–1784).
ביוגרפיה > ראשית חייו

מתיו גריסוולד נולד ב-25 במרץ 1714 בליים, מושבת קונטיקט, והיה בנם הבכור של ג'ון גריסוולד, פוליטיקאי ובעל אדמות, ושל האנה (לי) גריסוולד. הוא היה הדור הרביעי למשפחתו שחי בקונטיקט; משפחת גריסוולד היגרה לשם מאנגליה ב-1639. דרך אמו, הוא היה קשור למשפחת דהוולף.
בני משפחת גריסוולד היו אחת המשפחות העשירות והמכובדות בליים; כמה מבני המשפחה כיהנו בתפקידים ציבוריים בקונטיקט במשך הדורות. באמצע שנות ה-20 לחייו החליט ללמוד משפטים. לאחר מכן הוא התקבל ללשכת עורכי הדין בניו לונדון בשנת 1742 ופתח משרד בליים. רבים מהתיקים המשפטיים שלו עסקו בהסדר עיזבונות וגביית חובות. הוא הפך גם למורה אהוב ומוערך למשפטים ובמהלך השנים פיתח את אחד האוספים הראשונים והמשובחים של ספרי משפטים בקונטיקט.
הוא התחתן עם בתו של סגן המושל דאז, רוג'ר וולקוט, אורסולה ב-10 בנובמבר 1743, והוליד איתה שבעה ילדים. בנם, רוג'ר גריסוולד, הפך מאוחר יותר גם למושל קונטיקט. בנוסף, מתיו גריסוולד היה גיסו של אוליבר וולקוט וארוסטוס וולקוט.
ביוגרפיה > קריירה

המוניטין שלו כעורך דין הוגן וחרוץ זיכה את גריסוולד במינוי עורך דינו של המלך למחוז ניו לונדון. עורך דינו של המלך ייצג את האינטרסים של אנגליה ומושבותיה בבית המשפט. העובדה שגריסוולד כיהן בתפקיד זה למעלה מ-30 שנה עומדת כעדות הן ליכולתו כעורך דין והן להגינותו. פרקטיקת עריכת הדין העמוסה של גריסוולד הותירה חלק ניכר מהניהול של בלאק הול לאורסולה.
גריסוולד נבחר לאספה הכללית של קונטיקט ב-1748, ובין 1751 ל-1759. לאחר מכן הוא נבחר למועצת העוזרים, כיהן מ-1759 עד 1769. גריסוולד ושמונה חברי מועצה נוספים הפגינו התנגדות לחוק הבולים משנת 1765 כאשר המושל תומאס פיץ' נדרש להישבע לתמוך בו. גריסוולד הפך לחבר בבני החירות, אשר מחו בפומבי על חוק הבולים.
בכל אחת מהשנים מ-1769 עד 1784, הוא נבחר לסגן מושל קונטיקט. בתפקיד זה כיהן גם כשופט העליון של בית המשפט העליון. במהלך תקופה זו, הוא דאג לחינוך, והיה חבר בוועדה להוראה משופרת במכללת ייל. ייל העניקה לו תואר דוקטור למשפטים בשנת 1779 כהוקרה.
ביוגרפיה > המהפכה האמריקאית

גריסוולד היה תומך נלהב של מטרת המתיישבים במהלך המהפכה האמריקאית. הוא שירת בוועדות רבות שפיקחו על תנועות חיילים, מינויים צבאיים, אספקה והגנה; הוא התמקד במיוחד בהגנה על ספינות אמריקאיות ועל קו החוף של קונטיקט. לפי האגדה המשפחתית, גריסוולד התחמק פעמיים מחיילים בריטים כשחיפשו אחריו, יעד חשוב, בביתו שלו.
ביוגרפיה > מושל ושנים מאוחרות יותר

לאחר תום המלחמה, גריסוולד נבחר להיות מושל בשנת 1784 על ידי האספה הכללית, לאחר שלא הצליח לקבל רוב קולות בבחירות הרגילות. הוא נבחר מחדש ב-1785, אך אז הפסיד לסמואל הנטינגטון ב-1786. בשנת 1788, כציר מליים, הוא הפך לנשיא ועידת קונטיקט לאשרור חוקת ארצות הברית החדשה. מאוחר יותר ב-1788 נפטרה אורסולה גריסוולד, ומתיו גריסוולד פרש מהחיים הציבוריים.
ביוגרפיה > מותו

גריסוולד המשיך לנהל את אחוזתו המשפחתית, בלאק הול, עד מותו ב-28 באפריל 1799. הוא קבור בבית הקברות דאק ריבר, אולד ליים, מחוז ניו לונדון, קונטיקט. גיסו היה הכומר ג'ונתן פרסונס, אביו של הגנרל סמואל הולדן פרסונס. אחותו שרה גריסוולד הייתה אמו של ג'יימס הילהאוס.
הערות שוליים

1 2 3  "Matthew Griswold". Connecticut State Library. נבדק ב-23 בנובמבר 2012. {{cite web}}:  (עזרה)
| --- | --- |
בקרת זהויות :  GND: 1080834737  ISNI: 0000 0000 2865 6467  LCCN: n85316970  SNAC: w6w09k5k  VIAF: 30992753   WorldCat (עם VIAF): 30992753 
שלטו של מתיו גריסוולד
Pneumonoultramicroscopicsilicovolcanoconiosis

ניוּמוֹנוֹאוּלְטְרָמִיקְרוֹסְקוֹפִּיקסִילִיקוֹווֹלְקַנוֹקוֹנַיאוֹסִיס (באנגלית: ‏Pneumonoultramicroscopicsilicovolcanoconiosisקובץ:Pneumonoultramicroscopicsilicovolcanoconiosis2.ogg‏Ⓘ‏) היא מילה שמתייחסת למחלת ריאות שידועה בשם "סיליקוזיס". זו המילה הרביעית באורכה בשפה האנגלית, בת 45 אותיות, והמילה הארוכה ביותר באנגלית שפורסמה במילון ראשי.
אטימולוגיה

המילה היא הלחם בסיסים של דלקת ריאות קטלנית (Pneumono) הנגרמת משאיפת חלקיקי אפר מיקרוסקופים (ultramicroscopic) סיליקוניים (silico) הנפלטים מהרי געש (volcano). על פי המילון האנגלי של אוקספורד, זו "מילה ארוכה מלאכותית שפירושה כביכול מחלת ריאות הנגרמת על ידי שאיפת אבק אפר וחול". מילה זו הומצאה על ידי א.מ סמית, נשיא בליגה הלאומית puzzlers N.P.L, בכינוס השנתי שלה. המילה מובלטת ככותרת למאמר שפורסם בהראלד טריביון ב-23 בפברואר 1935.
ראו גם

אבקת הריאות
אן לושאן

שם זה נכתב במקור בהתאם לסדר המזרחי; שם המשפחה הוא .
אָן לוּשְׁאָן (במנדרינית: 安禄山;‏ 703 – 29 בינואר 757) היה מצביא בכיר של שושלת טאנג במהלך המאה ה-8 עד אשר בגד (מחשש לחייו) בשואן-דזונג, קיסר סין, הכריז עצמו קיסר סין החדש של שושלת יאן והחל את מרד אן לושאן על שמו. מרד זה מוכר כמאבק הקטלני ביותר בתולדות האנושות מבחינת אחוזי המתים מכלל האוכלוסייה; אחד מכל שישה אנשים על בכדור הארץ מתו בסופו של המרד, כשמונה שנים מתחילתו.
ביוגרפיה

אן לושאן היה בנה של בת שבט גקטורקי, ושמו המקורי "גאן-לושאן" משמעו מלחמה בטורקית עתיקה. בצעירותו אביו נפטר ואמו נישאה בשנית, בכך לקח על עצמו את השם אן לושאן (כשם חתנה השני של אמו) במקום השם הטורקי גאן-לושאן. המקורות על אביו של אן לושאן לא ברורים ומוערך כי היה בן לעם טורקי באוזבקיסטן של היום, שהיו דאז גבולותיה המערביים של שושלת טאנג.
אן גדל באזור בייג'ינג ונאמר כי ידע שש שפות מלבד מנדרינית. בשנת 732 הפך למזכיר משטרתי ושימש תרגומן צבאי. עם הזמן עלה בדרגות והפך משומר צבאי פשוט בגבולות סין הצפוניים למצביא צבאי לוחם שדיכא מספר מרידות של עמים טורקים ומונגולים כאחד.
הוא הועבר בשנת 751 אל צ'אנג-אן (שיאן), הבירה באותה התקופה והפך מקורב אל שואן-דזונג, קיסר סין. עם הזמן החל חשש גובר בין יועציו הבכירים של הקיסר, כי השפעתו של אן תעלה על השפעתם שלהם וכי הוא יהפוך למקורבו ואיש סודו המרכזי של הקיסר.
בעוד היה אן בפעולות הגנה על מנצ'וריה נודע לו ממקורביו שיועצי הקיסר מתכננים להורגו. יאן החל בתוכניות להפיכה משל עצמו ובשנת 756 הכריז עצמו קיסר סין של שושלת יאן בעודו שולט על צפון סין, אם לדייק, בתחילת המרד שלט אן בשטחים החופפים לליאונינג, בייג'ינג, טיינג'ין, חביי, צפון ומזרח שאנשי וצפון שאנדונג. אן יצא במערכה לכיבוש כלל סין, הוא חבר אל האימפריה הטיבטית ולבסוף כבש את שיאן והכריח את בית המלוכה של טאנג לסגת. בנקודה זאת דרום סין הכריזה עצמאות ונראה כי שושלת טאנג הגיעה לסופה לולא מספר מפקדים מרכזיים בג'יאנגסו וחנאן אשר המשיכו להילחם לטובת הקיסרות של טאנג.
עם הזמן, חלה אן לושאן בכיב וכן התעוור ומצבו הנפשי כמו גם יחסו לאנשיו הידרדר. לבסוף בליל ה-29 בינואר 757 בנו של אן לושאן, אן צ'ינג-סו הסיח את תשומת ליבו של אביו כאשר מתנקש תקף אותו. אן לושאן ביקש להילחם בחזרה אך לא מצא את חרבו ומצא את מותו באותו הלילה. בנו אן צ'ינג-סו אשר תכנן את ההתנקשות ירש אותו.
ראו גם

מרד אן לושאן
שואן-דזונג, קיסר סין
האימפריה הטיבטית
אונקולוגיה

אוֹנְקוֹלוֹגְיָה (הלחם בסיסים בשפה היוונית: ὄγκος אונקו, במשמעות נפיחות ו-λογία לוגיה - תורה) היא ענף ברפואה אשר עוסק בחקר גידולים ובפרט במחלת הסרטן והטיפול בהם. תפקידיו של הרופא האונקולוג הם ריכוז הפעולות הטיפוליות בחולה עם סרטן מאובחן. רובם המוחלט של האונקולוגים אינם לוקחים חלק בניתוחים שקשורים במחלה (הסרת גידולים, למשל), אך הם נמצאים בקשר מתמיד עם המנתח במטרה להבין ולנתח את קצב התפשטות הסרטן. לרוב יתאים האונקולוג לחולה טיפול המתאים לסוג הסרטן ולמצב ההתקדמות של מחלתו, ויורה על טיפולי הקרנות (רדיותרפיה), טיפול תרופתי (כימותרפיה), טיפול חיסוני (אימונותרפיה) ועל ניתוחים.
כמו כן, מטפל הרופא האונקולוג, בשיתוף עם רופאים מענפים אחרים, בסיבוכים של מחלת הסרטן ושל הטיפולים בה.
אונקולוגיה נוגעת בתחומים הבאים:
האבחנה של סרטן כלשהו באדם.
טיפול (ניתוח, טיפול תרופתי, לרבות כימותרפיה, הקרנות ושיטות אחרות)
מעקב אחרי חולי סרטן, גם לאחר טיפול מוצלח
טיפול פליאטיבי בחולים עם סרטן מתקדם
שאלות אתיות המקיפות את הטיפול בסרטן
הקרנת מאמצים באוכלוסיות, ואצל קרובי משפחה של חולים (למשל, בסוגי סרטן בעלי בסיס תורשתי, כגון סרטן השד עם מוטציית BRCA)
גילוי מוקדם ואבחון של מחלות ממאירות > בדיקות גנטיות לזיהוי סיכון גבוה ללקות במחלות ממאירות

כאשר קיים חשד למחלה תורשתית אשר עשויה לגרום לשכיחות גבוהה של מחלה ממארת במשפחה (ריבוי מחלות סרטן מאותו סוג במשפחה; ריבוי קרובי משפחה עם ממאירות; תחלואה בגיל צעיר וכדומה), ניתן לעיתים לבצע בדיקות לגילוי מוטציות בגנים האחראים להופעת מחלות ממאירות ובתנאי, שהבדיקה הגנטית עשויה לאפשר מניעה או גילוי מוקדם של המחלה הממארת או לשנות החלטה טיפולית.
במקרים אלו, המטופל צריך לקבל ייעוץ גנטי (מרופא מומחה או מגנטיקאי מוסמך) במסגרתו תיקבע דרך המעקב המומלצת ויישקל הצורך לבצע בדיקה מולקולארית. בהתאם לתוצאות הייעוץ, יקבעו המלצות גם לקרובי משפחתו מדרגה ראשונה של המטופל, לשם קביעת תוכנית המעקב והבדיקות הגנטיות, אם הן נדרשות.
להלן מספר דוגמאות למחלות או תסמונות גנטיות הגורמות לסיכון גבוה לחלות במחלה ממארת ואשר לגביהן בדיקה גנטית עשויה לאפשר גילוי מוקדם או אף מניעה של המחלה הממארת:
| הגן הרלוונטי       | מחלה / תסמונת גנטית      |
| --- | --- |
APC: Familial Adenomatous Polyposis
VHL: Von Hippel Lindau Syndrome
RET: Medullary Thyroid Carcinoma
RB: Retinoblatoma
גילוי מוקדם ואבחון של מחלות ממאירות > גילוי מוקדם של סרטן השד

בדיקת ממוגרפיה אחת לשנתיים, בגיל 50–74 שנה, במסגרת תוכנית סריקה יזומה בזימון אישי, מומלצת לנשים באוכלוסייה בעלת סיכון רגיל.
בדיקת ממוגרפיה אחת לשנה, מגיל 40 שנה, מומלצת לנשים להן קרובת משפחה מדרגת ראשונה שאובחנה כחולת סרטן השד, לנשים שיש להן מחלת שד שפירה עם אטיפיה בביופסיה או, לנשים הנמצאות בקבוצת סיכון גבוהה מסיבות אחרות ולפי שיקול דעת הרופא המטפל שלהן.
בדיקת סקירה באמצעות MRI - מיועדת לנשים הנמצאות בקבוצות סיכון ובהתאם להמלצות משרד הבריאות (חוזר מינהל רפואה 30/2009). בדיקת סקירה באמצעות ממוגרפיה תבוצע רק במכונים הנמצאים בפיקוח התוכנית הלאומית לגילוי סרטן השד של משרד הבריאות.
בדיקת שד קלינית אינה מהווה בדיקת סקירה לגילוי סרטן השד אלא חלק מהבדיקה הגופנית הכללית.
בדיקת שד עצמית לא נמצאה יעילה כבדיקת סקירה לגילוי מוקדם של סרטן השד.
גילוי מוקדם ואבחון של מחלות ממאירות > גילוי מוקדם של סרטן המעי הגס והחלחולת

מעל גיל 50 שנה, למטופלים בסיכון רגיל, מומלץ לבצע אחת לשנה בדיקה בעלת רגישות גבוהה לגילוי דם סמוי בצואה, במסגרת תוכנית סקירה יזומה בזימון אישי.
מגיל 40 שנה, למטופלים בעלי קרוב משפחה מדרגת ראשונה שאובחן כחולה בסרטן המעי הגס, מומלצת בדיקת קולונוסקופיה מדי חמש שנים.
למטופלים בעלי קרוב משפחה מדרגת ראשונה עם תסמונת סרטן מעי גס תורשתי לא פוליפוזי (HNPCC/Lynch Syndrome), מומלצת בדיקת קולונוסקופיה שנתית מגיל 25 שנה ואילך.
למטופלים בעלי קרוב משפחה מדרגת ראשונה עם תסמונת מעי פוליפוזי מורשת, מומלצת בדיקת קולונסקופיה שנתית מגיל 15 שנה ואילך.
לחולים במחלת מעי דלקתית (IBD), מומלצת בדיקת קולונסקופיה תקופתית, לפי המלצת הרופא המטפל.
גילוי מוקדם ואבחון של מחלות ממאירות > גילוי מוקדם של סרטן הריאה

אין הצדקה לבצע כשגרה בדיקת סריקה לגילוי מוקדם של סרטן הריאה.
עם זאת, מומלץ לבצע צילום רנטגן של הריאות אחת לשנה למי שהיו חשופים תעסוקתית לאסבסט.
גילוי מוקדם ואבחון של מחלות ממאירות > גילוי מוקדם של סרטן השחלה

אין הצדקה לבצע כשגרה בדיקות סריקה לגילוי מוקדם של סרטן השחלה.
לנשים המשתייכות לקבוצות הבאות מומלץ לפנות לייעוץ גנטי:
סיפור אישי או משפחתי של סרטן שד, שאובחן לפני גיל 50.
סיפור משפחתי של סרטן שחלות.
סיפור אישי או משפחתי של סרטן המעי הגס או רירית הרחם, שאובחן לפני גיל 50.
לנשים שמוגדרות, לאחר ייעוץ גנטי, כנמצאות בסיכון מוגבר לסרטן שחלות, מומלץ לעבור החל מגיל 25 בדיקה תקופתית (מדי 6 חודשים) הכוללת בדיקה גינקולוגית, בדיקת על-קול נרתיקית, עם או בלי בדיקת 125-CA.
גילוי מוקדם ואבחון של מחלות ממאירות > גילוי מוקדם של סרטן צוואר הרחם

הוועדה לקביעת הנחיות בנושא תבנית נטילת משטחי צוואר הרחם (Pap smear) בישראל משנת 2009, החליטה כי אין הצדקה להתוויית תוכנית לאומית לסקירת האוכלוסייה בישראל באופן יזום לשם גילוי מוקדם של סרטן צוואר הרחם.
מוצע כי נשים תבצענה בדיקת משטח מצוואר הרחם כל שלוש שנים, מגיל 25 ועד גיל 65 שנים.
גילוי מוקדם ואבחון של מחלות ממאירות > גילוי מוקדם של סרטן העור ומלנומה

אין הצדקה לבצע כשגרה בדיקות סריקה לגילוי מוקדם של סרטן העור ומלנומה.
לאנשים בסיכון גבוה לחלות בסרטן העור או במלנומה (ראה סעיף הבא) חשוב לדווח לרופא המשפחה, לבצע מעקב עצמי תקופתי אחרי שומות ונגעים עוריים, ולבצע בדיקת עור תקופתית על ידי רופא עור או כירורג פלסטי.
קבוצות בסיכון גבוה לחלות בסרטן העור או במלנומה:
חשיפה לקרינה מייננת כטיפול במחלת הגזזת בעת הילדות (ראה חוזר מנכ״ל 17/09 בנושא: "החוק לפיצוי נפגעי גזזת תשנ"ד-1994: רקע, השלכות בריאותיות ונוהל מעקב וטיפול באוכלוסייה שנחשפה לקרינה מייננת בשנות ה-50' כטיפול במחלת הגזזת").
קיום קרוב משפחה מדרגה ראשונה שחלה במלנומה.
קיום 20 שומות מלנוציטריות ומעלה בכל שטח הגוף לאחר גיל 17 שנה.
קיום שומות לא טיפוסיות בנבדק או בבן משפחה מדרגת קרבה ראשונה.
חשיפה שגרתית לשמש מעל שעתיים מדי יום, בין השעות 10:00 ל-16:00.